
הנדון: חוות דעת מקצועית במסגרת כוונה להתקשר עם ספק יחיד/ ספק חוץ

הבקשה מסתמכת על תקנה   3(29) /  3(31) (סמן את התקנה המתאימה) לתקנות חובת מכרזים ועל הוראות תכ"ם, "פטור מחובת המכרז", מס'7.8.1 והוראת תכ"ם, "בחינת קיומם של ספקים ומיזמים", מס' 7.8.2.

	תיאור מהות ההתקשרות (רקע ופירוט התכונות של הטובין/השירות/העבודה)

	אגף השכר והסכמי עבודה במשרד האוצר (להלן: "האגף"), תפקידו קביעת מדיניות השכר וישומה במגזר הציבורי. משכך, האגף נדרש להיעזר בידע ובנתוני השכר לצורך עבודתו הכוללת, פתיחת דירוגים חדשים, בחינת טבלאות השכר הקיימות לצורכי העסקה בגופים ממשלתיים ועבודה שוטפת ברמת הפרט מול החברות הפועלות תחת אחריותו הרגולטורית. כמו כן, לשם גיבוש המלצות לטווחי שכר בהתחשב בעיסוק הרלוונטי, קבוצות ההשוואה, מאפיינים יחודיים ומצב השוק המעודכן, נדרשים לאגף השכר נתונים ומידע אודות תעריפי וסולמות שכר לקבוצות ועיסוקים מוגדרים.
בהתקשרות הנוכחית נדרשים נתונים ומידע כאמור בתחום ההיי-טק. בהיבט זה נדרשת גישה לנתונים מבוססי "זמן אמת" בחברות היי-טק ואחרות במשק המקומי לרבות כלל מרכיבי השכר לאורך תקופת העסקת העובד כולל נלוות (בונוסים, מענקים, עדכוני שכר לאורך התקופה, השוואה בין מגויסים חדשים לקיימים, זכאות לימי מחלה וחופשה ועוד).
לשם כך, נדרש אגף השכר להתקשרות עם מאגר מידע בעל הנתונים והידע האמור. 



האם קיים בנושא זה מכרז מרכזי של החשב הכללי או גורם ממשלתי מוסמך אחר?            כן       לא

סוג ההתקשרות: (סמן X במקום המתאים)

	     טובין
	  שירותים
	  ביצוע עבודה




	שם הספק:
	צבירן

	מספר הספק 
(ח.פ/ח.צ/ע.מ/מספר עמותה) 
	51329226-8

	ספק זה הנו: 
	ספק יחיד 
	ספק חוץ 

	אומדן / שווי ההתקשרות:
	640,000 ₪ לא כולל מע"מ לחמש שנים

	תקופת ההתקשרות: 
	שנה עם אופציה להרחבה ל-4 שנים 3.11.2025 עד 2.11.30




נימוקים כי הספק הוא ספק יחיד או כי הטובין הם טובי חוץ
(במקרה הצורך ניתן לצרף עמודים נוספים וכל מסמך רלוונטי נוסף)

נא להתייחס לסעיפים הבאים: 
1. האמצעים שבהם נערכו בדיקות לאיתור ספקים נוספים והכנת חוות דעת כולל פירוט מקורות מידע ופעולות שננקטו (לדוגמה חיפוש באינטרנט, התכתבות עם ספקים, פגישה או שיחה עם ספקים וכדומה).
2. ממצאי הבדיקה (אם ישנם ספקים נוספים בתחום ההתקשרות, יש לפרט את הסיבות לאי התאמתם לביצוע ההתקשרות עימם ואת הסיבות להיות הספק שלגביו נכתבה חוות הדעת ספק יחיד/ספק חוץ)
3. נימוקים והערות נוספות

	מנהלת תחום המחקר של אגף השכר והסכמי עבודה ביצעה בדיקה ברשת האינטרנט אודות חברות המסוגלות לספק נתוני שכר.
החיפוש העלה מגוון רחב של חברות המפרסמות אף באופן פומבי טווחי שכר במקצועות שונים כאשר המאפיין המרכזי של החברות הינו "השמת עובדים" ומשכך נתוני השכר אותו הן מחזיקות מבוסס נתוני שכר בתחילת מועדי העסקה והצהרות עובדים ואינו מביא לידי ביטוי את עלויות המעטפת של עובד וכמובן את העלויות הנוספות שיש לחברה המספקת שירותי מחשוב לצד שלישי.
נוסף על זאת, חברות אלו, לא רק שאינן יכולות לספק את הנתונים במתכונת הנדרשת אלא יש חשש סביר כי הן מצויות במצב של ניגוד עניינים מול השירותים שהן מעניקות לחברות שרותי המחשוב המספקות למשרדי הממשלה שירותים בתחום.
 כמו כן פנו למספר חברות שונות בתחום זה ומכולן נמסר כי הן אינן מספקות את השירות המבוקש כאמור לעיל. 
חברת צבירן – ייעוץ וסקרים בע"מ מבצעת סקרי שכר המבוססים על נתוני אמת של כ- 300 חברות בתחומי ההיי-טק והמחשוב בגודל כולל של כ- 100,000 עובדים בתעשייה הטכנולוגית וחברות מתחומים נוספים. סקר השכר מבוסס על שיטת הקבוצה, כך שרק חברה התורמת מידע אודות השכר בקרב עובדיה מקבלת היזון חוזר של תוצאות הסקר המאפשר לה לקבל תמונת מצב על הנעשה בשוק ולהיערך בהתאם. 
משכך, לצבירן ייחודיות מובהקת בנתוני השכר שכן הם מבוססי "זמן אמת" בחברות היי-טק ואחרות במשק המקומי לרבות כלל מרכיבי השכר לאורך תקופת העסקת העובד כולל נלוות (בונוסים, מענקים, עדכוני שכר לאורך התקופה, השוואה בין מגויסים חדשים לקיימים, זכאות לימי מחלה וחופשה ועוד) ולא נתוני שכר רק בשעת השמת העובד (תחילת דרכו בחברה), ניתוח מגמות ארוכות טווח והשוואה בין תחומים שונים בתוך עולם התוכן.
לחברת צבירן ניסיון קודם בהמרת נתוני שכר אצל חברה מעסיקה לנתוני שעת שירות בפועל כפי שנדרש לפעילויות הממשלה השונות בעולמות שירותי המחשוב השונים.
ככל הידוע לנו, חברת צבירן הינה הספק היחיד אשר לא מציג בפעילותו קשר לעולם השמת עובדים אלא רק עבודת סקרים, מחקר וייעוץ בתחום השכר בלבד.




חוות דעתי זו ניתנת מתוקף היותי הסמכות המקצועית לנושא זה.

בכבוד רב,

